JMARTเปิดตัวสินเชื่อJ Moneyบริการสินเชื่อบุคคล ดันพอร์ตสิ้นปีโต 30%
JMART เปิดตัวสินเชื่อ J Money ให้บริการสินเชื่อบุคคล ดันพอร์ตสิ้นปี 60 เติบโต 30%
29 มิ.ย. 2560

บริษัท เจ ฟินเทค จำกัด ผู้ประกอบธุรกิจสินเชื่อบุคคล และเป็นบริษัทย่อยของบริษัท เจ มาร์ท จำกัด (มหาชน) หรือ JMART เปิดตัวผลิตภัณฑ์ภายใต้ สินเชื่อ J Money “แฮปปี้ เงินก้อน ผ่อนสบาย” อนุมัติเร็ว วงเงินสูงสุด 5 เท่า และผ่อน 0% นานสูงสุด 24 เดือน มากระตุ้นตลาด หวังเจาะลูกค้าใหม่
โดยได้พันธมิตรในการร่วมกันทำธุรกิจสินเชื่อผ่านช่องทางต่าง ๆ ได้แก่ ร้านค้า Jaymart, Singer, J Finance (JFB) และ Penguin SIM พร้อมวางเป้าหมายรายได้ปีนี้โต 30% และเตรียมผลักดันเข้าจดทะเบียนในตลาดหลักทรัพย์แห่งประเทศไทยในอนาคต